Държавен вестник, бр. 68, 2013 г., стр. 17

БРОЙ  68	
Д Ъ Р Ж А В Е Н  В Е С Т Н И К 	
СТР.  17  
информира НО за изплатената от СО сума от 
втората вноска. Остатъкът от вноската, кой­
то не е изплатен на бенефициерите, ще бъде 
преведен по банков път обратно на НО от СО.
Същата процедура се повтаря с всяко ново 
приемане/интегриране на проекти в рамките 
на Програмата.
ЕФРР
О б щ о  п р а в и л о
Както е предвидено в Програмата, финан­
совите средства от Общността се превеждат 
по банков път на Водещите партньори след 
подаване на искане за плащане и извършване 
на съответното плащане от Европейския съюз. 
Водещият бенефициер (гръцки или български) 
превежда по банков път на бенефициерите по 
проектите съответните суми от ЕФРР.
Финансиране на гръцките партньори
При гръцки партньори Водещият бенефици­
ер депозира техните ЕФРР суми по банковите 
сметки, които те са открили.
Гръцките бенефициери обаче имат право 
също така да получат (авансово) финанси­
ране, равно на общия им бюджет, от (гръц­
ката) Програма за публични инвестиции. 
В такъв случай гръцките бенефициери са 
задължени да върнат съответната сума от 
ЕФРР по сметката за постъпления на (гръц­
ката) Програма за публични инвестиции и 
да задържат само сумата, съответстваща на 
националния принос.
Финансиране на българските партньори
За успешното изпълнение на Програмата 
и по-специално във връзка с изпълнението 
на проектите на българските бенефициери се 
предоставя възможност да използват авансово 
плащане при подаване на искане до Водещия 
партньор, който го препраща до Сертифици­
ращия орган. При авансово плащане на суми 
от ЕФРР ще се изисква издаване на банкова 
гаранция за съответната сума, издадена в 
полза на Сертифициращия орган, като аван­
совото плащане не може да надвишава 7,5 % 
от одобрения бюджет на бенефициера.
Окончателното възстановяване на суми 
ще се извършва след издаване на сертификат 
за разходи.
3. В случай че – в края на периода за 
изпълнение на програмата – се установи, че 
държавите-членки са превели повече финансо­
ви средства, отколкото са били действително 
изразходвани, СО ще възстанови тези средства.
§ 4. Договори за финансиране и плащания 
към бенефициерите
1. Решението за използване на наличните 
финансови средства от ЕС и свързаните с тях 
национални финансови средства се взема от 
СНК. Въз основа на решението на СНК по по­
дадените за одобрение проектни предложения 
и техния финансов план УО сключва договор 
за финансиране от свое име с водещите бене­
фициери за изпълнението на проектите. За да 
се осигури добро и ефикасно изпълнение на 
проектите, договорът за финансиране може 
да бъде сключен едва когато УО получи по­
твърждение, че в съответните държави-членки 
са създадени адекватни системи за контрол 
в съответствие с чл. 16 от Регламент (ЕО) 
№ 1080/2006, както е посочено в § 1 (3) и § 5 
(2), и след като е потвърдена крайната финан­
сова отговорност в съответствие с чл. 17 от 
Регламент (ЕО) № 1080/2006 за бенефициера 
от съответната държава-членка.
2. Ако УО установи, че тези изисквания не 
са изпълнени, той следва незабавно да инфор­
мира СНК и да се опита да намери решение.
3. Всяка финансова помощ ще се предоставя 
на бенефициера изключително за дейностите 
по изпълнение на проекта, описани в проект­
ното предложение, одобрено от СНК, което е 
неразделна част от договора за финансиране.
4. Договорът за финансиране се сключва 
в евро (€).
5. Плащания могат да се правят от СО само 
ако бенефициерът представи доказателство 
за напредъка по изпълнение на дейностите 
по проекта. Бенефициерите ще представят 
периодични доклади за напредъка и факту­
ри, верифицирани съгласно изискванията, 
посочени в § 5. Докладите за напредъка се 
състоят от доклад за дейностите и финансов 
отчет, включително таблица, посочваща 
отчетния период и съответните разходи по 
всеки бюджетен ред. Таблиците за верифици­
раните разходи трябва да бъдат подписани от 
контрольор, който е независим по отношение 
на дейностите по операциите, определен е от 
държавата-членка, в която се намира бенефи­
циерът, в съответствие с чл. 16 от Регламент 
(ЕО) № 1080/2006 и който контрольор серти­
фицира допустимостта на разходите.
6. В съответствие с чл. 80 от Регламент (ЕО) 
№ 1083/2006 СО гарантира, че бенефициерите 
ще получат цялата сума от финансирането 
възможно най-бързо и в пълен размер. Не 
могат да се прилагат други намаления (на 
суми), удръжки или да се налагат такси, ко­
ито биха намалили сумата, предназначена за 
бенефициерите.
7. В съответствие с чл. 79 от Регламент 
(ЕО) № 1083/2006 окончателната балансова 
сума от финансирането (5% от сумата, отпус­
ната съгласно договора за финансиране) се 
изплаща на бенефициера едва тогава, когато 
програмата приключи, както е описано в 
чл. 89 от Регламент (ЕО) № 1083/2006.